РЕШЕНИЕ

гр. ЛЕВСКИ, _21.06._ 2013 г.

В ИМЕТО НА НАРОДА

Левченски районен съд в публичното съдебно заседание на _двадесет и първи юни_ 2013 г. в състав:



   Председател: _ПАЛМИРА АТАНАСОВА_



   Съдебни заседатели: 




 
                Членове:

при участието на секретаря _В.Д._ и прокурора ​​__, като разгледа докладваното от съдия Атанасова гр. дело № ​_324_ по описа  за _2013_ год., за да се произнесе, взе предвид следното:


Постъпила е  молба с правно основание чл.50 от СК.

В молбата молителите са заявили, че са постигнали сериозно и непоколебимо съгласие за развод. Представили са споразумение, което урежда пълно и всестранно всички отношения между тях и молят съда да постанови решение, с което да прекрати брака помежду им, поради постигнато сериозно и непоколебимо съгласие за това и да одобри постигнатото между тях споразумение, което урежда пълно и всестранно всичките им отношения.


Предвид заявеното в молбата и след като съдът се е запознал със споразумението на страните, е приел, че същото отговаря на изискванията на чл.50 от СК.


Съдът, като прецени събраните по делото доказателства, приема за установено следното:


Видно от представеното по делото удостоверение за сключен граждански брак е, че страните по делото са сключили такъв на 15.05.1983 г. в гр.Никопол, област Плевен.


От брака си молителите имат родени две деца – понастоящем пълнолетни.


Предвид заявеното в молбата от страните сериозно и непоколебимо съгласие да се разведат, съдът намира, че бракът им е дълбоко и непоправимо разстроен и същият не може да бъде заздравен, както и че е обезсмислен от своето съдържание, поради което следва да бъде прекратен.


Страните са представили по делото споразумение по чл.50 от СК, което десезира съда от произнасяне по въпроса за брачната вина. Представеното споразумение урежда пълно и всестранно всички отношения между страните, не противоречи на закона и морала, поради което съдът намира, че същото следва да бъде одобрено.


Предвид постигнатото споразумение между страните, съдът намира, че разноските по делото следва да бъдат оставени така, както са направени.

При този изход на делото следва да бъдат осъдени страните да заплатят окончателна държавна такса за развод в размер по 20 лв. 

Водим от горното, съдът

Р  Е  Ш  И :


НА ОСНОВАНИЕ  чл.50 от СК ПРЕКРАТЯВА сключения на 15.05.1983 г. в гр.Никопол, област Плевен, граждански брак между О.Г.К. ***, ЕГН **********, и Е.П.К. ***, ЕГН**********, поради постигнато между тях сериозно и непоколебимо взаимно съгласие за развод.


УТВЪРЖДАВА постигнатото между О.Г.К. и Е.П.К. споразумение, съгласно което:

СЛЕД прекратяване на брака издръжка между съпрузите не се дължи. 

СЕМЕЙНОТО ЖИЛИЩЕ, находящо се гр.Белене, област Плевен, ул.„Страцин” № 4, вх.А, ет.2, ап.7, няма да се ползва от никого от молителите за в бъдеще. 
ПРИДОБИТИТЕ по време на брака НЕДВИЖИМИ И ДВИЖИМИ ВЕЩИ – покъщнина, ще бъдат поделени извънсъдебно.  

МОЛИТЕЛИТЕ не притежават влогове в лева или във валута. 

МОЛИТЕЛИТЕ по време на брака си не са придобивали имущество със средства от търговска дейност.

СЛЕД прекратяване на брака съпругата ще носи предбрачното си фамилно име ЙОРДАНОВА.
ОСЪЖДА О.Г.К. със сочена по-горе самоличност да заплати окончателна д.т. за развод в размер на 20лв. 

ОСЪЖДА Е.П.К. със сочена по-горе самоличност да заплати окончателна д.т. за развод в размер на 20 лв. 


РЕШЕНИЕТО е окончателно и не подлежи на обжалване. 






РАЙОНЕН СЪДИЯ: 
